CELEX: 62011TN0413
Language: mt
Date: 2011-07-27 00:00:00
Title: Kawża T-413/11: Rikors ippreżentat fis- 27 ta’ Lulju 2011 — Welte — Wenu vs UASI — Il-Kummissjoni (Rappreżentazzjoni ta’ ċirku bi 12-il stilla fuq sfond blu)

8.10.2011   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 298/20
            
         Rikors ippreżentat fis-27 ta’ Lulju 2011 — Welte — Wenu vs UASI — Il-Kummissjoni (Rappreżentazzjoni ta’ ċirku bi 12-il stilla fuq sfond blu)
   (Kawża T-413/11)
   2011/C 298/36
   Lingwa tal-kawża: il-Ġermaniż
   
      Partijiet
   
   
      Rikorrenti: Welte — Wenu GmbH (Neu-Ulm, il-Ġermanja) (rappreżentant: T. Kahl, avukat)
   
      Konvenut: L-Uffiċċju għall-Armonizzazzjoni fis-Suq Intern (Trade marks u Disinni)
   
      Parti oħra quddiem il-Bord tal-Appell: Il-Kummissjoni Ewropea
   
      Talbiet
   
   Ir-rikorrenti titlob li l-Qorti Ġenerali jogħġobha:
   
               —
            
            
               tannulla d-deċiżjoni tal-Ewwel Bord tal-Appell tal-Uffiċċju għall-Armonizzazzjoni fis-Suq Intern tat-12 ta’ Mejju 2011 — Każ R 1590/2010;
            
         
               —
            
            
               tiċħad l-appell tal-Unjoni Ewropea kontra d-deċiżjoni tad-Diviżjoni tal-Kanċellazzjoni dwar it-talba għal dikjarazzjoni ta’ invalidità tat-trade mark Komunitarja EDS EUROPEAN DRIVESHAFT SERVICES (u għalhekk din l-istess talba);
            
         
               —
            
            
               tikkundanna lill-Unjoni Ewropea għall-ispejjeż tal-proċedimenti marbuta mat-talba għal dikjarazzjoni ta’ invalidità u mal-appell, kif ukoll lill-konvenut għall-ispejjeż ta’ din il-kawża.
            
         
      Motivi u argumenti prinċipali
   
   
      Trade mark Komunitarja rreġistrata li hija s-suġġett tat-talba għal dikjarazzjoni ta’ invalidità: it-trade mark figurattiva, b’ċirku bi 12-il stilla fuq sfond blu, għal prodotti fil-klassijiet 7 u 12 — Trade mark Komunitarja Nru 2 180 800
   
      Proprjetarju tat-trade mark Komunitarja: ir-rikorrenti
   
      Parti li qed titlob id-dikjarazzjoni ta’ invalidità tat-trade mark Komunitarja: il-Kummissjoni Ewropea
   
      Motivazzjoni tat-talba għal invalidità: it-trade mark Komunitarja ġiet irreġistrata bi ksur tal-Artikolu 7 tar-Regolament Nru 207/2009
   
      Deċiżjoni tad-Diviżjoni tal-Kanċellazzjoni: talba għal dikjarazzjoni ta’ invalidità tat-trade mark Komunitarja kkonċernata miċħuda
   
      Deċiżjoni tal-Bord tal-Appell: appell milqugħ u t-trade mark Komunitarja annullata
   
      Motivi invokati: ksur tal-Artikoli 7(1)(g), (h) u (i), 55 u 76 tar-Regolament Nru 207/2009, tal-Artikolu 6b(1)(c) tal-Konvenzjoni ta’ Pariġi u tas-subparagrafu (iv) tal-paragrafu (b) tar-Regola 37(b) tar-Regolament Nru 2868/95 billi t-trade mark Komunitarja ma kinitx irreġistrata bi ksur tad-dispożizzjonijiet tal-Artikolu 7 tar-Regolament Nru 207/2009